продажбите на малки ролки и съответните джъмбо ролки, не можеше малките ролки, произведени от джъмбо ролки с произход, различен от групата Hansol, да бъдат изключени при формирането на експортната цена на джъмбо ролките, преработени в малки ролки и продавани като такива. Този въпрос възниква единствено поради това че групата Hansol не разполага с действаща система за проследяване, подобна на тази на други преработватели в Съюза. Във всеки случай, както е посочено в съображения 28 и 29 по-горе, Комисията ограничи потенциално използвания при формирането на експортната цена обем джъмбо ролки с произход, различен от групата Hansol, като ограничи своето изчисление на тези продажби до въпросния свързан преработвател. През разследвания период този преработвател предимно е произвеждал и препродавал малки ролки от джъмбо ролки, чийто производител и източник на доставка е била групата Hansol. Включването на тези ролки би могло да има само незначително въздействие върху изчислението на дъмпинга, ако изобщо има някакво въздействие, поради относително малкия дял на джъмбо ролките с произход, различен от групата Hansol. Във всеки случай изчислението на дъмпинга бе извършено въз основа на продажната цена на малките ролки, за която се смяташе, че вероятно е една и съща независимо от произхода на джъмбо ролките. Поради това твърдението беше отхвърлено.
 (41)
 След разгласяването на окончателните заключения групата Hansol заяви, че при изчисляването на формираната експортна цена транспортните разходи за някои сделки са приспаднати два пъти, като това двойно приспадане е приложено и по отношение на използваната като знаменател формирана цена CIF. Твърдението беше надлежно проверено и бе установено, че за продажбите на свързания преработвател на малки ролки, закупени от групата Hansol чрез свързан търговец, някои корекции действително са приспаднати два пъти. Тази грешка беше съответно коригирана по отношение на формирането както на експортната цена, така и на цената CIF.
 (42)
 Що се отнася до изчислението на формираната експортна цена, групата Hansol заяви също така, че по отношение на корекциите под формата на приспадане от продажната цена на малките ролки за несвързани клиенти не е взето предвид в достатъчна степен наличието на определени обеми основен материал с некорейски произход, което като цяло е довело до завишени корекции. След проверка на това твърдение бе установено, че действително не е обосновано корекциите да се прилагат за целите на изчисляването на корейска експортна цена франко завода за частта на малките ролки, които са произведени от доставени от Европа джъмбо ролки. Тази грешка бе поправена чрез приспадане, за представителен обем продажби на малки ролки, на корекции само до нивото CIF. Действително въз основа на наличната информация беше установено, че европейският производител е продавал джъмбо ролките на свързания с групата Hansol преработвател съгласно условия на доставка CIP. За тези продажби изчислената стойност CIF беше счетена за сравнима на стойността франко завода на дела на продажбите с корейски произход.
 (43)
 След допълнителното разгласяване на окончателните заключения групата Hansol оспори факта, че преразгледаните корекции на единица продукция са изчислени като среднопретеглена стойност за всички видове на продукта, и предложи тя да се основава, по отношение на един вид на продукта, на специфичните корекции, определени за продажбите между